Komisijos reglamentas (EEB) Nr. 3447/90
1990 m. lapkričio 28 d.
dėl pagalbos teikimo privačiam avienos ir ožkienos saugojimui specialiųjų sąlygų
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1989 m. rugsėjo 25 d. Tarybos reglamentą (EEB) Nr. 3013/89 dėl bendro avienos ir ožkienos rinkos organizavimo [1], ypač į jo 7 straipsnio 5 dalį,
kadangi reikėtų laikytis 1990 m. lapkričio 27 d. Komisijos reglamento (EEB) Nr. 3446/90, nustatančio išsamias pagalbos teikimo privačiam avienos ir ožkienos saugojimui taisykles [2], nuostatų dėl pagalbos privačiam avienos saugojimui teikimo; kadangi šias nuostatas reikia užbaigti arba suderinti;
kadangi Tarybos reglamento (EEB) Nr. 2644/80 [3] 3 straipsnyje numatyta, kad saugojimo laikotarpis gali būti sutrumpintas arba pratęstas, jeigu tai reikalinga dėl susidariusios situacijos rinkoje; kadangi dėl to būtų tikslinga konkrečiam saugojimo laikotarpiui ne tik skirti tam tikrą pagalbos sumą, bet ir ją sumažinti arba padidinti atsižvelgiant į tai, ar saugojimo laikotarpis buvo sutrumpintas, ar pailgintas;
kadangi pagal iš anksto įvertintą situaciją rinkoje galima lanksčiai nustatyti saugojimo laikotarpį - jis gali svyruoti nuo trijų iki septynių mėnesių;
kadangi, norint garantuoti, kad įvyktų tikri paraiškų konkursai, reikia nustatyti minimalų saugomų produktų kiekį;
kadangi 120 ekiu už toną užstatas tikriausiai galėtų garantuoti, jog bus laikomasi su privačiu saugojimu susijusių įsipareigojimų;
kadangi šiame reglamente numatytos priemonės atitinka Avių ir ožkų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3446/90 taikomas laikantis šio reglamento nuostatų.
2 straipsnis
1. Paraiškos pagalbai už privatų saugojimą gauti pateikiamos priede išvardytoms intervencinėms agentūroms.
2. Laikantis konkurso tvarkos, gali būti nurodytas trijų mėnesių saugojimo laikotarpis. Tačiau konkretų laikotarpį pasirenka saugotojas. Jis gali būti pratęstas nuo trijų (minimalus laikotarpis) iki septynių (maksimalus laikotarpis) mėnesių. Tačiau jeigu saugojimo laikotarpis yra ilgesnis kaip trys mėnesiai, kasdien pagalbos suma didinama 1,2 ekiu už toną.
3 straipsnis
Minimalus sutartyje numatytas saugoti kiekis - 4 t mėsos (su kaulais).
4 straipsnis
Užstato dydis - 120 ekiu už toną.
5 straipsnis
Šis reglamentas įsigalioja 1990 m. gruodžio 1 d.
Jis taikomas nuo šios dienos paskelbtam privačiam saugojimui.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. lapkričio 28 d.